Z A P I S N I K
29. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 25. listopada 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Maja Pleić, Kruno Vuk, Jure Tomičić, Jadranka Apostolovski, Lorena Malec Mlinarić 

ODSUTNI ČLANOVI VIJEĆA:
Mladen Kljaić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

OSTALI PRISUTNI:
Mirela Gašpert Bertić, GU za mjesnu samoupravu

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 29. sjednicu Vijeća Mjesnog odbora Šestine.

Vijeće jednoglasno prihvaća zapisnik 28. sjednice Vijeća, održane 27. rujna 2023. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Zahtjev za korištenje prostora
1. [bookmark: _Hlk144910640]Tekuća problematika 
1. Pitanja, prijedlozi i obavijesti




Ad.1. Zahtjev za korištenje prostora

Predsjednik Vijeća otvara točku dnevnog reda o zahtjevu za korištenje prostora. Vijeće je zaprimilo 2 zahtjeva za povremeno korištenje prostora te su donesene sljedeće odluke:  
· Politička stranka „Bandić Milan 365 – Stranka rada i solidarnosti“ – odobrava se termin svaki: II. Ponedjeljak u mjesecu u terminu od 18.00h – 20.00h u sobi 7
· Zagrebački streličarski klub – odobravaju se termini svaku srijedu od 20.00h – 22.00h (soba 6) i subotu od 16.00h – 18.00h (soba 8) 






Ad.2. Tekuća problematika

Predsjednik Vijeća otvara točku dnevnog reda o tekućoj problematici:
· Za potrebnu dogradnju javne rasvjete (postoji ožičenje) u ulici Gramača u dijelu šumskog puta prema imanju Marincel koju su još prošlu sjednicu tražili sugrađani utvrđeno je da taj dio spada pod VGČ Črnomerec te su građani upućeni prema njima
· Autobus u ulici Dedići – očekuje se postavljanje prometne regulacije prometa i izgradnja autobusnih stajališta nakon čega bi bili stvoreni svi preduvjeti za prometovanje linije.
· Ulica Šušnjevec – izvršena su u 2 navrata terenski očevidi sa predstavnicima gradskih službi zbog problema vezanih uz promet i dogradnju kanalizacijske mreže. Postavljeni su nakon toga i znakovi zabrane prometovanja kamiona dužih od 5m (više puta ranije tražilo se isto na sjednicama no nije bilo sluha) od križanja sa ulicom Sudiščak (potencijalni problemi za kamione koji već dođu do tog uskog dijela – znak je trebalo postaviti na početku ulice), projekat izgradnje odvodnje nastavlja se nakon nekoliko izmjena projekta i saniranja klizišta na trasi
· Obavljeni su pregledi stanja u parkovima na području MO Šestine te su prijavljene potrebne sanacije (potrgana ljuljačka i nedostatak obavijesne ploče – Dječji park Sjevernjak, dječji park Šestinski Vijenac – potrgana zaštitna ograda na nekoliko mjesta, utonule antistres podloge na koji ma se stvaraju lokve i blato....) te sitni nedostatci u ostalim dječjim i ostalim parkovima
· Potrebna je sanacija šahta za oborinsku odvodnju u ulici Šestinska cesta kod kč.br. 14
te u ulici Benkov put 2 šahta odvodnje kod kč. br. 3b koji su već previše utonuli.
· Živica u Šestinskom prilazu i dalje nije sanirana – zaključak donešen u rujnu, traži se požurnica i očitovanje jer zimsko vrijeme (magla, ranije pada mrak itd.) samo stvara još veću nepreglednost i opasnost za pješake te pogotovo roditelje sa kolicima i školarce
· Traži se saniranje javnog puta (košnja trave) u ulici Benkov put od kč.br. 10 do ulice Kelkovići te da se taj put uvrsti u redovno održavanje Zrinjevca
· Prometno ogledalo na izlazu iz ulice Bjelevina još nije postavljeno
· Nakon svih postavljenih uspornika preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Predstoji nam obilježavanje blagdana Svih svetih kao i dan zaštitnika +župe sv. Mirka 

Lorena Malec Mlinarić obavještava Vijeće o novostima školskog odbora OŠ Šestine. Dosadašnji ravnatelj najavio je kako se sprema u mirovinu te da bi se to trebalo odviti početkom iduće godine. Kandidati za ravnatelja biti će prezentirani uskoro te se već naslućuju neka imena za potencijalnog ravnatelja OŠ Šestine. Dodaje kako će se izgledno školski odbor u narednom periodu sastajati češće nego inače te će informirati Vijeće o novostima.


Sjednica je završila u 18:00 sati. 

                 
KLASA: 024-08/23-003/2043
URBROJ: 251-13-11-2/003-23-2
U Zagrebu, 25. listopada 2023.


Zapisnik obradila: Mirela Gašpert Bertić		


Zapisnik vodio:
 Jure Tomičić
					Predsjednik Vijeća
								       Mjesnog odbora Šestine:
							                             Kruno Vuk							

